b'\n_START_ARTICLE_\nKa\xc5\xa1tel Novi\n_START_SECTION_\nZgodovina\n_START_PARAGRAPH_\nZa\xc4\x8detki naselja Ka\xc5\xa1tel Novi segajo v leto 1512 ko je trogirski plemi\xc4\x8d_NEWLINE_Pavao Cipiko, ne\xc4\x8dak Koriolana Cipika, postavil utrjen grad. Iz tistega \xc4\x8dasa je ohranjen je obrambni stolp z grbom dru\xc5\xbeine Cipiko. Na severozahodni in ju\xc5\xbeni steni obrambnega stolpa pa so vidni ostanki renesan\xc4\x8dnih oken. Gradu je pripadala tudi renesan\xc4\x8dna cerkvica sv. Roka postavljena po epidemiji kuge leta 1586 na ostankih starej\xc5\xa1e gotske cerkvice. Na trgu stoji mestna lo\xc5\xbea iz 18. stoletja in stolp z uro. Nad naseljem na lokaciji imenovani Miri pa le\xc5\xbeijo ostanki rimske v\xc3\xadle r\xc3\xbastike. Na tej lokaciji je bila v _NEWLINE_11. stoletju postavljena cerkvica, kasneje v 12. stoletju pa zelo verjetno tudi samostan._NEWLINE_Med naseljema Ka\xc5\xa1tel Novi in Ka\xc5\xa1tel Stari so po 2. svetovni vojni postavili spomenik v spomin borcem padlim v NOB. Spomenik je delo kiparja Marina Studina.'